डोगरी क्हानी च आंतक ते दैह्शत दे वातावरण दा बड़ा यथार्थ चित्रण होए दा ऐ। धर्म, सम्प्रदाएं ते उग्गरवाद दे नां पर होने आह्ली हिंसा-मार-काट ने चबक्खे इक दैहशत फलाई दित्ती ऐ। घरै च ते घरै दे बाह्र आम माह्नु पर एह् डर छाए दा रौंह्दा ऐ जे पता निं कुसलै उग्गरवादियें आई जाना ऐ ते मसूमें गी गोलियें कन्नै छाननी करियै फुर्र होई जाना ऐ। दंगे-फसादें कारण सारा जीवन गै लगभग ठप्प होई जंदा ऐ। "डर" क्हानी उग्गरवाद दी क्हानी ऐ। उग्गरवादी मोटर सैकलें पर ओंदे न, मसूमें गीन फतकाइयै फुर्र होई जेदे न। दुकाने दे शटर बंद, लोकें च अपनियां-अपनियां जानां बचाने आस्तै अफरा-तफरी मची जंदी ऐ। कर्फ्यू लग्गी जंदा ऐ। आम माह्नु पर गै सारा असर पौंदा ऐ।